Girls on Bikes – Heyevent.co.za
15 Sunday, 15 October 2017, 21:00
Afrikaanse Hoër Meisieskool Pretoria, Pretoria
'n Opwindende geleentheid vind plaas in Tshwane en ons wil julle uitnooi om deel te wees van die projek. As een van die oudste afrikaanse meisieskole in Pretoria kan Affies met reg sê “dat Suid Afrika besonderse dogters met hope talent het en dat hul werklik die land se toekoms is.”
Ons en "The Dignity Project" (‘n nie-winsgewende organisasie) het saam gespan om te help om dogters se waardigheid in Suid-Afrika te herstel. Die opbrengste van die projek word geskenk aan “The Dignity Project” en ...
Ons en "The Dignity Project" (‘n nie-winsgewende organisasie) het saam gespan om te help om dogters se waardigheid in Suid-Afrika te herstel. Die opbrengste van die projek word geskenk aan “The Dignity Project” en dit gaan aan die dogters van Tshwane. Die geleentheid word deur die burgemeester van Tshwane ondersteun.
Die dogters van Tshwane sal hul vroulikheid en meelewendheid aan die res van die land wys deur in die strate van Tshwane fiets te ry vir ander dogters. 'n Verwagte 1500 dogters in somerrokke en hoë hakskoene (vir die brawes tussen ons) gaan in die strate van Pretoria fietsry. Dit begin by LC de Villiers sportgronde en volg dan 'n voorafbepaalde roete deur Pretoria na die Afrikaanse Hoër Meisieskool Pretoria in Bondstraat.
Met die aankoms by Affies sal die fietsryers deur ‘n gasvrou verwelkom word na 'n teepartytjie. Die doel is om met ander dogters te sosialiseer. Na die asemskep op piekniek-dekens gaan die reis voort. Die dogters gaan dan weer van Affies af terug na LC de Villiers sportterrein toe.
Die geleentheid vind op 15 Oktober plaas. Die eerste groep vertrek 9:00 - die meisies sal in groepe van 200 gestuur word. Tye 09:00, 09:20, 09:40; 10:00, 10:20; 10:40 en 11:00 (7 groepe in totaal). Prys R120.00 per fietsryers. Inskrywings via https: //www.entryninja.com.
Die burgemeester van Pretoria sal die meisies ontmoet by LC de Villiers en hulle op die reis stuur.